TTA ส่งบ.ย่อย “พีเอช แคปปิตอล” เข้าซื้อ “พิซซ่า ฮัท” คาดเริ่มประกอบธุรกิจ Q3/60
TTA ส่งบริษัทย่อย “พีเอช แคปปิตอล” เข้าซื้อกิจการ “พิซซ่า ฮัท” ในไทย คาดเริ่มประกอบธุรกิจใน Q3/60
1 มี.ค. 2560

บริษัท โทรีเซนไทย เอเยนต์ซีส์ จำกัด (มหาชน) หรือ TTA เปิดเผยว่า ที่ประชุมคณะกรรมการบริษัทมีมติอนุมัติให้ บริษัท พีเอช แคปปิตอล จำกัด (PHC) ซึ่งเป็นบริษัทย่อยที่บริษัทฯ ถือหุ้น 70% เข้าทำสัญญาซื้อขายสินทรัพย์ในกิจการ “พิซซ่า ฮัท”ในประเทศไทย จากบริษัท ยัม เรสเทอรองตส์ อินเตอร์เนชั่นแนล (ประเทศไทย) จำกัด (YUM) และอนุมัติในหลักการให้ PHC เข้าทำสัญญา International Franchise Agreement (IFA) กับ YUM
พร้อมกันนี้คณะกรรมการบริษัทได้อนุมัติในหลักการให้บริษัทให้ความช่วยเหลือทางการเงิน โดยการค้าประกันการชาระหนี้และภาระผูกพันทางการเงินของ PHC ภายใต้ IFA ตามสัดส่วนที่บริษัทฯ ถือหุ้นใน PHC ซึ่ง PHC คาดว่าจะเริ่มประกอบธุรกิจร้านอาหารพิซซ่า ฮัท ในประเทศไทยในราวสิ้นไตรมาส 2/60